
Ministru kabineta rīkojums Nr. 875
Rīgā 2023. gada 12. decembrī (prot. Nr. 61 32. §)
Par apropriācijas pārdali
· 1. Atbalstīt apropriācijas pārdali 416 724 euro apmērā no Klimata un enerģētikas ministrijas budžeta programmas 97.00.00 "Nozaru vadība un politikas plānošana" uz Ekonomikas ministrijas budžeta programmu 29.06.00 "Enerģētikas jautājumu administrēšana", lai nodrošinātu vienotā risinājuma papildus funkcionalitāšu izstrādi automatizētai oficiālo ienākumu apmēra aprēķināšanai uz vienu mājsaimniecības locekli.
· 2. Ekonomikas ministrijai un Klimata un enerģētikas ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par apropriācijas pārdali atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

